Samozrejme! Na všetky produkty z našej ponuky poskytujeme doživotnú záruku. Avšak nikto nie je neomylný a môže sa stať, že dostanete produkt, ktorý Vás svojou kvalitou neuspokojí. Ak sa na numizmate objavia aj napriek doporučenému zaobchádzaniu škvrny, nezvyklé zafarbenie či dokonca škrabance a ryhy, postupujte prosím rovnako, ako pri vrátení tovaru. Pamätajte prosím na to, že mince a medaily sú veľmi chúlostivé na pôsobenie okolitých vplyvov. Zaobchádzajte s nimi preto opatrne. Bez numizmatických rukavíc ich nevyberajte z ochranného obalu, uchovávajte ich v čistom a suchom prostredí a zabráňte tomu, aby sa dotýkali predmetov, ktoré by mohli zapríčiniť nežiadúce chemické reakcie. Ak sa na numizmatoch objaví akýkoľvek defekt, nesnažte sa ho sami odstrániť, radšej ich zverte do starostlivosti odborníkov. Aby ste zamedzili sklamaniu a následnej reklamácii, odporúčame pozorne preštudovať popis a najmä kvalitu ponúkanej mince ešte pred odoslaním objednávky. Mince ponúkané v najvyššej mincovej kvalite razby (PROOF) by Vám mali doraziť v perfektnom stave, zatiaľ čo mince, ktorých avizovaná kvalita je označená ako bežná (BU), môže niesť znaky bežného opotrebovania, pretože sa jedná o mince stiahnuté z obehu.